### 13.    Beslutning - DK2020 klimaplaner i hele  [adresse]

**Åbent**

Sagsnr.: 326-2020-73329       J.nr.: 01.00.00           Dokumentnr.:
326-2020-300700

**Sagstype**

Beslutning.

**Resume og sagens baggrund**

I denne sag fremlægges KL initiativ, hvor alle landets
kommuner inviteres til at deltage i et projektforløb, der understøtter den
enkelte kommune i at udarbejde en klimaplan.

Baggrund

[adresse] målsætning om et klimaneutralt samfund i 2050
kræver gennemgribende ændringer, som vil påvirke såvel borgere som
virksomheder. [adresse] klimapolitik er også kommunalpolitik.

Kommunerne har enkeltvis og i samarbejde løftet betydelige
klimaindsatser lokalt, og arbejdet målrettet på at fremme grøn omstilling,
reducere CO2-aftrykket og håndtere konsekvenserne af klimaforandringerne.
Indtil nu har arbejdet taget afsæt i forskellige tilgange og metoder. Et øget
klimafokus i både regeringen, Folketinget, erhvervslivet og befolkningen lægger
imidlertid et vist pres på kommunerne i forhold til at kunne dokumentere og
synliggøre, på en ensartet måde, i hvilket omfang kommunerne – lokalt og
nationalt - bidrager til at løse klimaudfordringerne.

KL har i juni 2020 indgået et 3-årigt partnerskab med
Realdania og de fem regioner om klimaprojektet ”DK2020 – for hele [adresse]”. Med
DK2020 inviteres alle landets kommuner til at deltage i et projektforløb, der
understøtter den enkelte kommune i at udarbejde en klimaplan efter samme
metode, som bruges af de nogle af de største byer i verden, C40-byerne.
DK2020-forløbene for kommunerne afvikles i to runder. Ét med opstart i november
i år og ét med opstart i november 2021. I første runde vil der være plads til
ca. 40 kommuner.

Klimaplanen skal både sikre, at den enkelte kommune er
modstandsdygtig overfor klimaforandringer - og viser vejen mod netto-nul
udledning i 2050 i overensstemmelse med Parisaftalens målsætninger. Et
afgørende element for deltagelse i DK2020 er, at arbejdet med den enkelte
kommunes klimaplan er forankret politisk.

**Indstillinger**

Direktøren indstiller at:

1.    tage
orienteringen om ”DK2020 – for hele [adresse]” til efterretning.

2.    Kalundborg
Kommune forventes at deltage i 2. runde af ”DK2020 – for hele [adresse]” med
opstart i november 2021.

**Behandling**

Økonomiudvalget, Kommunalbestyrelsen.

**Sagsfremstilling**

Med DK2020 får alle kommuner en fælles metode til at
udarbejde en klimaplan. Kalundborg Kommune beslutter selv indsatser, fokus og
virkemidler, som vil afhænge af de lokale prioriteringer, geografi m.v.
Derudover kommer Kalundborg Kommune med i et fællesskab med andre kommuner,
hvor der udveksles erfaringer, så de lokale løsninger for klimatilpasning og
CO2-reduktion kan deles, og danne basis for en fælles systematik om kommunernes
klimaarbejde.

Konkret vil Kalundborg Kommune igennem en projektperiode på
ca. 1,5 år modtage klimafaglig bistand, 1:1 vejledning og sparring med
ligesindede kommuner til at udvikle, opdatere eller tilpasse klimaarbejdet
lokalt, så det lever op til C40’s globale standard for klimaplanlægning Climate
Action Planning Framework (CAPF). Se vedlagte bilag ”DK2020 faktaark –
Klimaplaner for hele [adresse]”.

De enkelte kommuner skal ansøge om at deltage i et
DK2020-projektforløb via Realdania. Deadline er forventeligt oktober 2021 til
deltagelse i 2. runde. Se vedlagte bilag ”DK2020 – klimaplaner for hele [adresse]
- Overordnede rammer for deltagelse, juni 2020”.

Den klimafaglige vejledning og indføring i metoden sker via
en fremskudt fælleskommunal/regional projektenhed i hver KKR-geografi, og
understøttes fagligt af klimanetværket C40 og den grønne tænketank CONCITO. Den
nærmere forankring af den tværkommunale opgave afklares i KKR. Den endelige
beslutning om deltagelse i projektet for den enkelte kommune træffes lokalt.

Det samlede budget for ”DK2020 – for hele [adresse]” er på 45
mio. kr. fordelt ligeligt på parterne. Partnerskabsaftalen indebærer således en
medfinansiering i form af medarbejderressourcer svarende til 3 mio. kr. over 3
år i hvert KKR. Hver region bidrager ligeledes med 3,0 mio. kr. pr. region
enten som kontant bidrag eller i form af medarbejderressourcer. De
lokale/regionale bidrag finansierer den fremskudte fælleskommunale/regionale
projektenhed.

Krav til en lokal klimahandleplan

Den fælles DK2020-metode stiller krav om, at klimaplanen
skal udarbejdes for hele kommunens geografi for at leve op til CAPF-standarden,
ligesom klima-planen skal:

•
Definere hvordan kommunen kan opnå netto-nul udledning af drivhusgasser
senest i 2050, inkl. ambitiøse reduktionsdelmål for fx 2030.

•
Demonstrere, hvordan kommunen kan tilpasses til de forventede
klimaforandringer på både kort og langt sigt i form af fx øgede nedbørsmængder
eller stigende vandstand.

•
Opgøre de forventede miljømæssige, økonomiske og sociale gevinster, som
implementering af planen forventes at medføre.

•
Beskrive hvordan planen kan implementeres ved hjælp af kommunens
politiske, lovgivningsmæssige og administrative strukturer og beføjelser og
samarbejder med relevante partnere.

Erfaringer fra de første 20 kommuner i DK2020

20 kommuner har allerede gjort erfaringer i en pilotfase af
DK2020, og vil i løbet af i år færdiggøre deres klimaplaner. Dialogen med de
første 20 DK2020-kommuner viser, at forløbet har bidraget til at udvikle klimafagligheden
lokalt, og har øget klimasamarbejdet mellem kommunerne på udvalgte områder som
fx transport og mobilitet og udledningsreduktion fra landbruget. De første
DK2020-kommuner forventes at fortsætte samarbejdet som en del af det
landsdækkende partnerskab, og vil i den forbindelse dele de erfaringer, de har
gjort med kommuner, der i år eller næste år starter et DK2020-forløb.

**Økonomiske konsekvenser**

Omkostninger på ca. 40.000 kr. afholdes indenfor
eksisterende budgetrammer.

**Økonomiudvalgets møde den 21.
oktober 2020:**

Anbefales.

**Bilag**

|  |  |
| --- | --- |
| Faktaark\_DK2020\_Fase2\_[telefonnummer] | 326-2020-300692 |
| DK2020 klimaplaner for hele [adresse] - rammer for ansøgerkommuner (1) | 326-2020-300693 |